**JCCI ชื่นชมนโยบายส่งเสริมการลงทุนของรัฐบาล**

ต่อจากนี้ไป ขอเชิญรับฟังไทยคู่ฟ้าครับ

ประธานสภาหอการคาและอุตสาหกรรมญี่ปุน หรือ JCCI ชื่มชมนโยบายส่งเสริมการลงทุนของรัฐบาลทั้งด้านสิทธิประโยชน์การลงทุน นโยบายคลัสเตอร์และซูเปอร์คลัสเตอร์ ตลอดจนแผนการส่งเสริม SMEs พร้อมย้ำว่าไทยเป็นประเทศห่วงโซ่การผลิตที่สำคัญของญี่ปุ่นในการส่งสินค้าต่อไปยังประเทศต่าง ๆ ทั่วโลก นอกจากนี้ ยังชื่นชมไทยที่มีนโยบายลดภาษีให้แก่ภาคเอกชนที่มีสถาบันค้นคว้าวิจัย ซึ่งจะช่วยดึงดูดนักลงทุนทำให้ไทยเป็นศูนย์กลางการวิจัยและพัฒนาในภูมิภาค พร้อมทั้งสนับสนุนให้ไทยเป็นผู้นำสร้างสนามทดสอบและทดลองยานยนต์ที่ได้มาตรฐานโลก ยิ่งไปกว่านั้นญี่ปุ่นแสดงความสนใจที่จะลงทุนด้านพลังงานในไทย และทั้งสองประเทศจะร่วมมือกันพัฒนาโครงสร้างพื้นฐานระบบรางที่มีคุณภาพสูงของไทยอีกด้วย ทั้งนี้ จากนโยบายส่งเสริมการลงทุนของรัฐบาลและบรรยากาศที่เอื้อต่อการดำเนินธุรกิจส่งผลให้นักลงทุนต่างชาติให้ความสนใจลงทุนในประเทศไทยอย่างต่อเนื่อง

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี